Vis information såsom kameraindstillinger og histogram, geografisk placering og dato.
Tiffany Antopolski
tiffany.antopolski@gmail.com
Fabiana Simões
fabianapsimoes@gmail.com

Creative Commons Deling på samme vilkår 3.0

scootergrisen
2020

# Vis detaljeret information om et billede

Billeder som er taget med digitale kameraer gemmes med et væld af ekstra informationer som er indlejret i dem såsom datoen, de blev taget, hvilke eksponeringsindstillinger der blev brugt på kameraet og, nogle gange, hvor billedet blev taget.

Emnet viser hvordan du får adgang til informationen.

# Vis datoen i statuslinjen

Du kan vise den dato, som et billede blev taget, i statuslinjen nederst i vinduet.

Vis statuslinjen ved at trykke på menuknappen i øverste højre hjørne af vinduet og vælg Vis Statuslinje.

Tryk så på menuknappen i øverste højre hjørne af vinduet og vælg Indstillinger og gå til fanebladet Udvidelsesmoduler. Tilvælg så Dato i statuslinje.

# Detaljeret Exif-data

De detaljerede informationer som gemmes med digitale billeder kaldes Exif-data. Du kan se dem ved at installere et udvidelsesmodul til billedfremviseren.

For at aktivere funktionen skal du have installeret eog-plugins.

Hvis eog-plugins er installeret, så tryk på menuknappen i øverste højre hjørne af vinduet og vælg Indstillinger og gå til fanebladet Udvidelsesmoduler. Tilvælg så Exif-visning og luk dialogen.

Tryk på menuknappen i øverste højre hjørne af vinduet og vælg Vis Siderude for at vise de kameraindstillinger, som billedet blev taget med. For også at vise histogrammer og farvebalance og lys/skygge i billedet vælges Exif-visning i fanebladet Udvidelsesmoduler og så klikkes på Indstillinger. Tilvælg de histogrammer du vil vise, som kan ses under Histogram.

Du kan også vise de kameraindstillinger som billedet blev taget med i statuslinjen. Vælg Exif-visning i fanebladet Udvidelsesmoduler og klik på Indstillinger. Tilvælg Vis kameraindstillinger i statuslinje.

# Vis et kort over hvor billedet blev taget

Nogle kameraer er i stand til at vedhæfte information om geografisk placering (geotags) til digitale billeder. Geotags er typisk bare GPS-koordinaterne (breddegrad og længdegrad) hvor billedet blev taget.

For at aktivere funktionen skal du have installeret eog-plugins.

Hvis eog-plugins er installeret, så tryk på menuknappen i øverste højre hjørne af vinduet og vælg Indstillinger eller gå til fanebladet Udvidelsesmoduler. Tilvælg så Kort og luk dialogen.

Tryk på menuknappen i øverste højre hjørne af vinduet og vælg Vis Siderude for at vise kortet.

Kortet viser kun placeringen, hvor billedet blev taget, hvis der er vedhæftet information om geografisk placering til billedet. Mange kameraer vedhæfter ikke information om geografisk placering til billeder.