Podeu convertir les imatges d'un format a un altre. També ho podeu fer per a múltiples imatges alhora.
Tiffany Antopolski
tiffany@antopolski.com
Fabiana Simões
fabianapsimoes@gmail.com

Creative Commons Share Alike 3.0

Francesc Bassas i Bullich
francesc@babu.cat 2020
Jaume Jorba
jaume.jorba@gmail.com 2020
Jordi Sagues
jsagues@gmail.com 2020
Jordi Mas
jmas@softcatala.org 2020, 2022
Miquel-Àngel Burgos i Fradeja
miquel.angel.burgos@gmail.com 2020

# Convertir a un format de fitxer diferent

Les imatges es desen un format de fitxer específic, com el JPEG o el PNG. Podeu convertir d'un format de fitxer a un altre.

# Convertir una sola imatge a un format de fitxer diferent

Feu clic a Anomena i desa…. Apareixerà la finestra Desa la imatge.

Al camp del nom, canvieu l'extensió al format de fitxer en què voleu convertir la imatge. L'extensió de fitxer és la part del nom del fitxer després del punt.

Per exemple, per a convertir un fitxer JPEG (.jpg) a un fitxer Bitmap (.bmp):

fitxer original: image.jpg

nou fitxer: image.bmp

Feu clic a Desa i creareu un fitxer nou amb el format nou. El fitxer antic (amb el format vell) es mantindrà a la mateixa ubicació i no se suprimirà.

El visualitzador d'imatges intenta deduir en quin format de fitxer s'ha de desar una imatge en funció de l'extensió de fitxer que trieu. Si no es reconeix l'extensió, o si no sabeu quin s'ha d'utilitzar, feu clic a Fitxers d'imatge compatibles a la finestra Desa la imatge. Això us permetrà escollir el format del fitxer des d'un desplegable.

# Conversió de múltiples imatges a un format diferent

Podeu convertir conjuntament múltiples imatges d'un format de fitxer a un altre. És molt útil si heu de convertir moltes imatges.

A la galeria d'imatges mantingueu premuda la tecla Ctrl i seleccioneu les imatges que voleu convertir una a una. Per a seleccionar totes les imatges premeu Ctrl A.

Feu clic a Anomena i desa. Apareixerà una finestra (que es mostra a continuació).

Per defecte les imatges que s'han canviat de nom es desen a la carpeta actual. Per a desar-les en algun altre lloc canvieu la Carpeta de destinació.

Seleccioneu el format de fitxer al qual voleu convertir les imatges a la llista desplegable a la dreta del quadre Format del nom de fitxer.

Feu clic a Anomena i desa.