Forstør billedet på skærmen.
Tiffany Antopolski
tiffany@antopolski.com

Creative Commons Deling på samme vilkår 3.0

scootergrisen
2020

# Zoom

Du kan zoome ind og ud for at vise mere eller mindre af et billede på skærmen på samme tid. Det er nyttigt hvis du vil se et stort billede i sin helhed, eller hvis du vil inspicere de små detaljer på et stort billede.

Du kan zoome med musehjulet. Rul op for at zoome ind eller rul ned for at zoome ud.

Du kan også zoome med knapperne i titellinjen. For at zoome ind klikkes på ikonet Forstør billedet og for at zoome ud klikkes på ikonet Formindsk billedet. Det er dem med “plus”- og “minus”-tegn.

Eller brug tastaturgenvejene Ctrl+ eller Ctrl-.

For at vise billedet i sin oprindelige, uskalerede størrelse, vælges zoomniveauet 100% fra rullegardinslisten i titellinjen. Du kan også bruge tastaturgenvejene Ctrl 0 eller 1.

# Zoom til den bedste tilpasning i vinduet

Du kan vælge at zoome ind, så billedet fylder hele vinduet, selv hvis du ændrer størrelsen på det. Aktivér Bedste tilpasning i rullegardinslisten i titellinjen for at gøre det.