Olyan információk megjelenítése, mint a fényképezőgép beállításai és hisztogramja, földrajzi hely és dátum.
Tiffany Antopolski
tiffany.antopolski@gmail.com
Fabiana Simões
fabianapsimoes@gmail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014, 2017.

# Részletes információk megjelenítése képekről

A digitális fényképezőgépekkel készített fényképekben sok extra információ van tárolva, például a készítésük dátuma, az expozíciós beállítások és egyes esetekben a képek készítésének helye is.

Ez a témakör bemutatja ezen információk elérésének módját.

# Dátum megjelenítése az állapotsorban

A kép készítésének dátumát megjelenítheti az ablak alján lévő állapotsorban.

Az állapotsor megjelenítéséhez nyomja meg az ablak jobb felső sarkában lévő menü gombot, és válassza a Megjelenítés Állapotsor menüpontot.

Ezután nyomja meg az ablak jobb felső sarkában lévő menü gombot, válassza a Beállítások menüpontot, majd lépjen a Bővítmények lapra. Jelölje be a Dátum az állapotsorban bővítményt.

# Részletes Exif adatok

A digitális fényképekben tárolt részletes információkat Exif adatoknak nevezzük. Ezeket a képmegjelenítő egyik bővítményének telepítése után jelenítheti meg.

A funkció használatához telepítenie kell az eog-plugins csomagot.

Az eog-plugins telepítése után nyomja meg az ablak jobb felső sarkában lévő menü gombot, válassza a Beállítások menüpontot, és lépjen a Bővítmények lapra. Jelölje be a Exif megjelenítése bővítményt, és zárja be a párbeszédablakot.

Nyomja meg az ablak jobb felső sarkában lévő menü gombot, és válassza a Megjelenítés Oldalsáv menüpontot a fénykép készítéséhez használt fényképezőgép-beállítások megjelenítéséhez. A kép színeit és fényeit/árnyékait tartalmazó hisztogram megjelenítéséhez válassza az Exif megjelenítése bővítményt a Bővítmények lapon, és nyomja meg a Beállítások gombot. Jelölje be a Hisztogram alatt felsorolt, megjeleníteni kívánt hisztogramokat.

A képek készítésére használt fényképezőgép beállításait az állapotsoron is megjelenítheti. Válassza a Bővítmények lap Exif adatok megjelenítése bővítményét, majd nyomja meg a Beállítások gombot. Jelölje be a Fényképezőgép beállításainak megjelenítése az állapotsoron négyzetet.

# Fényképek helyeit tartalmazó térkép megjelenítése

Néhány fényképezőgép képes a földrajzi hely információit csatolni a digitális fényképekhez. Ezek az információk általában csak a fénykép készítési helyének GPS-koordinátái (szélesség és hosszúság).

A funkció használatához telepítenie kell az eog-plugins csomagot.

Az eog-plugins telepítése után nyomja meg az ablak jobb felső sarkában lévő menü gombot, válassza a Beállítások menüpontot, és lépjen a Bővítmények lapra. Jelölje be a Térkép bővítményt, és zárja be a párbeszédablakot.

Nyomja meg az ablak jobb felső sarkában lévő menügombot, és válassza a Megjelenítés Oldalsáv menüpontot a térkép megjelenítéséhez.

A térkép csak akkor jeleníti meg a fénykép készítésének helyét, ha a fénykép tartalmazza a földrajzi hely információit. Ezeket számos fényképezőgép nem csatolja a képekhez.