Képeket átalakíthat az egyik képformátumról a másikra. Ezt egyszerre több képen is végrehajthatja.
Tiffany Antopolski
tiffany@antopolski.com
Fabiana Simões
fabianapsimoes@gmail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014, 2017.

# Átalakítás másik fájlformátumra

A képek adott, például JPEG vagy PNG fájlformátumban vannak mentve. A képeket átalakíthatja az egyik fájlformátumról egy másikra.

# Egy kép átalakítása másik fájlformátumra

Válassza a Mentés másként menüpontot. Megjelenik a Kép mentése ablak.

A név mezőben módosítsa a fájl kiterjesztését arra a fájlformátumra, amelyre át szeretné alakítani. A fájl kiterjesztése a név pont utáni része.

Egy JPEG (.jpg) fájl bitképpé (.bmp) alakításához:

eredeti fájl: kép.jpg

új fájl: kép.bmp

Nyomja meg a Mentés gombot, és az új kép elmentésre kerül az új formátumba. A régi fájl (a régi formátumban) változatlanul megmarad, és nem kerül törlésre.

A képmegjelenítő a kiválasztott fájlkiterjesztés alapján megpróbálja kitalálni, hogy melyik fájlformátumba mentse a képet. Ha a program nem ismeri fel a fájlkiterjesztést, vagy nem tudja, melyiket kell használnia, akkor nyomja meg a Támogatott képfájlok gombot a Kép mentése ablakban. Ez lehetővé teszi a fájlformátum kiválasztását a legördülő listából.

# Több kép átalakítása másik formátumúvá

Több képet egyetlen menetben alakíthat az egyik fájlformátumról a másikra. Ez akkor hasznos, ha sok képet szeretne átalakítani.

A képgalériában nyomja le és tartsa lenyomva a Ctrl billentyűt, és válassza ki az átalakítani kívánt képeket. Ennek alternatívájaként nyomja meg a Ctrl A kombinációt az összes kép kiválasztásához.

Válassza a Mentés másként menüpontot. Megjelenik egy ablak (lásd alább).

Az átalakított képek alapesetben az aktuális mappába kerülnek mentésre. A máshová való mentéshez módosítsa a Célmappát.

Válassza ki a képek átalakításához használandó cél fájlformátumot a Fájlnév formátuma mező jobb oldalán lévő legördülő listából.

Kattintson a Mentés másként gombra.