Tryk på Venstre og Højre for at bladre mellem billederne eller brug billedgalleriet til at vise allesammen.
Tiffany Antopolski
tiffany.antopolski@gmail.com

Creative Commons Deling på samme vilkår 3.0

scootergrisen
2020

# Vis alle billeder i en mappe

Du kan hurtigt gennemse alle billederne i en mappe ved (f.eks.) at åbne et af billederne og så klikke på knapperne Næste og Forrige til venstre og højre for det viste billede. Du kan også vise et billedgalleri med små forhåndsvisninger af alle billederne i en mappe vist på samme tid.

# Gennemse alle billeder i en mappe

Hvis du har en mappe med billeder, så kan du bekvemt gennemse alle billederne uden at skulle åbne dem enkeltvis.

Åbn et af billederne fra den mappe du vil gennemse.

Klik på Næste og Forrige til venstre og højre for det viste billede eller tryk på tasterne Højre og Venstre for at bladre mellem billederne.

Du kan gennemse billederne i fuldskærmstilstand ved at klikke på knappen Fuldskærm i titellinjen eller ved at trykke på F11. Brug piletasterne Venstre eller Højre på dit tastatur for at bladre mellem billederne i fuldskærmstilstand. Du kan også bruge tasterne Home eller End til at gå til det første eller det sidste billede i mappen.

For at vende tilbage til normal visning trykkes på Esc eller F11.

# Gennemse billedgalleriet

Billedgalleriet viser små forhåndsvisninger (miniaturer) af alle billederne i en mappe på samme tid. Det gør det lettere at gennemse store samlinger af billeder hurtigt.

Vis billedgalleriet ved at trykke på menuknappen i øverste højre hjørne af vinduet og vælg så Vis Billedgalleri eller tryk på Ctrl F9.

Klik på et billede i galleriet for at vise det i fuld størrelse.

Du kan også bruge tasterne Venstre og Højre til at skifte mellem billederne i galleriet

Skjul billedgalleriet ved at trykke på menuknappen i øverste højre hjørne af vinduet og fravælg så Vis Billedgalleri eller tryk på Ctrl F9.