Суреттер топтамаларының атын автоматты түрде өзгерту және нөмірлеу.
Tiffany Antopolski
tiffany@antopolski.com

Creative Commons Share Alike 3.0

# Көптеген суреттердің атын бірден өзгерту

Егер сізде атын өзгерткіңіз келетін көптеген суреттер болса, бәлкім олардың стандартты, нөмірленген атау пішімі болуы үшін:

Ctrl F9 пернелерін басу арқылы сурет галереясын ашыңыз.

Ctrl пернесін басып тұрып және оларды бір-бірлеп шерту арқылы сурет галереясынан атын өзгерткіңіз келетін барлық суреттерді таңдаңыз.

Немесе барлық суреттерді таңдау үшін Ctrl A пернелерін басыңыз.

Қалайша сақтау… батырмасын шертіңіз. Файл атауының кейбір опциялары бар терезе пайда болады (төмендегі суретте бұл терезенің қалай көрінетіні көрсетілген).

Аты өзгертілген суреттер бастапқыда ағымдағы бумада сақталады. Оларды басқа жерге сақтау үшін Мақсатты буманы өзгертіңіз.

Суреттер үшін атау пішімін таңдау үшін Файл атының пішімі жолағын пайдаланыңыз. Файл атын алдын ала қарау жаңа файл атауларының қалай көрінетінін көрсетеді. Файлдардың атын қалай өзгерту керектігін таңдау бойынша кеңес алу үшін төмендегі бөлімін қараңыз.

Егер сіз суреттерді басқа файл пішіміне түрлендіргіңіз келмесе, Файл атының пішімі ашылмалы тізімінде сол қалпында деп тұрғанына көз жеткізіңіз.

Қалайша сақтау батырмасын шертіңіз, сонда суреттердің аты өзгертіледі.

# Файл атының пішімін таңдау

Аты өзгертілген файлдардың атаулары Файл атының пішімі жолағына не қойғаныңызбен анықталады.

Жолақта %f қалдыру арқылы бастапқы файл атын жаңа файл атының бөлігі ретінде сақтауға болады.

Мысалы, егер Файл атының пішімі жолағына paris_%f деп терсеңіз, flower.jpg, house.jpg және cat.jpg деп аталатын суреттер paris_flower.jpg, paris_house.jpg және paris_cat.jpg болып өзгертіледі.

%n қосу Опциялар бөлімінде таңдаған санауыш нөмірінен бастап суреттерді ретімен нөмірлейді.

Мысалы, егер Файл атының пішімі жолағына sunshine_%n деп терсеңіз, flower.jpg, house.jpg және cat.jpg деп аталатын суреттер sunshine_2.jpg, sunshine_3.jpg және sunshine_1.jpg болып өзгертіледі. (Олар бастапқы файл атауларының алфавиттік ретімен нөмірленеді.)