Камера баптаулары мен гистограмма, геолокация және күн сияқты ақпаратты көру.
Tiffany Antopolski
tiffany.antopolski@gmail.com
Fabiana Simões
fabianapsimoes@gmail.com

Creative Commons Share Alike 3.0

# Сурет туралы егжей-тегжейлі ақпаратты көру

Цифрлық камералармен түсірілген суреттер оларға ендірілген көптеген қосымша ақпаратпен бірге сақталады, мысалы, түсірілген күні, камерада қандай экспозиция баптаулары пайдаланылғаны және кейбір жағдайларда сурет түсірілген жер.

Бұл тақырып осы ақпаратқа қалай қол жеткізуге болатынын көрсетеді.

# Күнді қалып-күй жолағында көрсету

Терезенің төменгі жағындағы қалып-күй жолағында суреттің түсірілген күнін көрсетуге болады.

Қалып-күй жолағын көрсету үшін терезенің жоғарғы оң жақ бұрышындағы мәзір батырмасын басып, Көрсету Қалып-күй жолағы таңдаңыз.

Содан кейін терезенің жоғарғы оң жақ бұрышындағы мәзір батырмасын басып, Баптаулар тармағын таңдап, Плагиндер бетіне өтіңіз. Содан кейін Күні қалып-күй жолағында тармағын белгілеңіз.

# Егжей-тегжейлі Exif деректері

Цифрлық фотосуреттермен бірге сақталатын егжей-тегжейлі ақпарат Exif деректері деп аталады. Оны сурет қарау құралына арналған плагинді орнату арқылы көруге болады.

Бұл мүмкіндікті іске қосу үшін сізде eog-plugins орнатылған болуы керек.

Егер eog-plugins орнатылған болса, терезенің жоғарғы оң жақ бұрышындағы мәзір батырмасын басып, Баптаулар тармағын таңдап, Плагиндер бетіне өтіңіз. Содан кейін Exif көрсету тармағын белгілеп, сұхбат терезесін жабыңыз.

Фотосуретті түсіру үшін пайдаланылған камера баптауларын көру үшін терезенің жоғарғы оң жақ бұрышындағы мәзір батырмасын басып, Көрсету Бүйірлік панель таңдаңыз. Сондай-ақ суреттегі түстер мен жарық/көлеңке тепе-теңдігін көрсететін гистограммаларды көру үшін Плагиндер бетінде Exif көрсету таңдап, Баптаулар батырмасын шертіңіз. Гистограмма бөлімінде көрсетілген көргіңіз келетін гистограммаларды белгілеңіз.

Фотосуретті түсіру үшін пайдаланылған камера баптауларын қалып-күй жолағында да көруге болады. Плагиндер бетінде Exif көрсету таңдап, Баптаулар батырмасын шертіңіз. Камера баптауларын қалып-күй жолағында көрсету тармағын белгілеңіз.

# Фотосуреттің орналасқан жер картасын көрсету

Кейбір камералар цифрлық фотосуреттерге геолокациялық ақпаратты (геотегтер) қоса алады. Геотегтер әдетте фотосурет түсірілген жердің GPS координаттары (ендік пен бойлық) болып табылады.

Бұл мүмкіндікті іске қосу үшін сізде eog-plugins орнатылған болуы керек.

Егер eog-plugins орнатылған болса, терезенің жоғарғы оң жақ бұрышындағы мәзір батырмасын басып, Баптаулар тармағын таңдап, Плагиндер бетіне өтіңіз. Содан кейін Карта тармағын белгілеп, сұхбат терезесін жабыңыз.

Картаны көрсету үшін терезенің жоғарғы оң жақ бұрышындағы мәзір батырмасын басып, Көрсету Бүйірлік панель таңдаңыз.

Карта суретке геолокациялық ақпарат бекітілген жағдайда ғана оның түсірілген жерін көрсетеді. Көптеген камералар суреттерге геолокациялық ақпаратты қоспайды.